Akko
Akko (Akka, aiemmin Antiokia Ptolemais) oli yksi keskeisiä ristiretkeläisten tukikohtia ristiretkikaudella. Ristiretkeläiset kutsuivat kaupunkia Saint-Jean d'Acreksi tai vain Acreksi. Sen vanhakaupunki on Unescon maailmanperintöluettelon kohde. Kaupunki sijaitsee nykyisen Israelin alueella läntisessä Galileassa. Vuonna 2016 kaupungin asukasluku oli 47 808. Arabit muodostavat noin neljänneksen kaupungin väestöstä.
Akkad
Akkad (tai Agade) oli muinainen kaupunki Mesopotamiassa Eufratin länsirannalla. Sen sijaintia ei enää tunneta, eikä sen historiastakaan tiedetä paljoa. Kaupungissa puhuttiin akkadin kieltä. Legendan mukaan Akkadin rakennutti kuningas Sargon Suuri, joka hallitsi vuosina 2334–2279 eaa., mutta todennäköisempää on, että hän vain kunnosti kaupungin. Sargonin valloitettua naapurivaltiot Akkadista tuli Akkadin valtakunnan keskuskaupunki.